text: Skal otte år i fængsel efter drabsforsøg
  19 november 2015 kl. 14.16
  En 36-årig skal i fængsel efter at have skudt en anden mand i underlivet.
  Den anden mand blev skudt med et dobbeltløbet jagtgevær, da han var på vej op af trappen til den 36-åriges lejlighed.
  Offeret var i livsfare, men overlevede. Han har fået livsvarige mén. Hvorfor den 36-årige skød, fandt retten i Kolding ikke ud af, da sagen blev behandlet i dag.
  Udover otte års fængsel mister den 36-årige også sit kørekort i tre år, fordi han har kørt påvirket af bl.a. amfetamin.
  Han blev også dømt for at have flere våben.
  Drabsforsøget fandt sted i februar.
  